Văduva lui Aleksei Navalnîi, Iulia Navalnaia, le-a cerut miercuri ruşilor să-şi exprime opoziţia faţă de Vladimir Putin la alegerile prezidențiale din această lună, prin a trece numele fostului opozant pe buletinele de vot.
"Puteţi vota cu orice candidat, în afară de Putin. Vă puteţi irosi buletinul de vot, puteţi scrie «Navalnîi» cu litere mari", cere văduva opozantului Aleksei Navalnîi, la ale cărui funeralii, la sfârşitul săptămânii trecute, la Moscova, au asistat mii de oameni.
"Trebuie să ne ducem la secţia de votare în aceeaşi zi şi la aceeaşi oră, la 17 martie, la prânz", cere ea într-o înregistrare video, în care cataloghează alegerile prezidenţiale drept o "mascaradă".
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
"Putem veni să contatăm că suntem mulţi şi puternici" împotriva "războiului, corupţiei şi fărădelegii", subliniază ea.
Soţul său defunct, Aleksei Navalnîi a lansat această idee la începutul lui februarie, apreciind din închisoare că "asta ar putea să fie o demonstraţie puternică a stării de spirit a ţării".
Navalnaia consideră că "aceasta este o acţiune foarte simplă şi sigură. Ea nu poate fi interzisă" de către autorităţi, subiniază ea.
Manifestaţiile clasice împotriva puterii ruse sunt aspru reprimate în Rusia.
"Alături de voi, există probabil mulţi oameni care sunt împotriva lui Putin şi războiului. Iar dacă venim în acelaşi timp, vocea noastră împotriva lui Putin va răsuna mult mai puternic", declară ea.
"Suntem mulţi"
Kremlinul dă asigurări, la rândul său, că ruşii sunt larg "uniţi" în spatele lui Vladimir Putin, care urmează să fie reales în lipsa opoziţiei, la acest scrutin prevăzut în perioada 15-17 martie.
Miercuri, Iulia Navalnaia le-a mulţumit miilor de ruşi simpatizanţi care i-au adus un omagiu soţului său defunct vinerea trecută la funeralii organizate în sud-estul Moscovei, iar apoi în weekend, veniţi în număr mare la mormântul defunctului.
"Aceste imagini sunt impregnate nu doar de amărăciune şi tristeţe, ci şi de speranţă", dă ea asigurări, salutându-i pe "cei mai curajoşi, cei mai cinsiţi" oameni "din ţara noastră".
"Suntem mulţi, iar atât timp cât suntem uniţi nu s-a terminat nimic", subliniază Iulia Navalnaia.